Jahongir Vohidov shaxmat bo‘yicha Buyuk Britanayadagi turnirda o‘zining ketma-ket uchinchi g‘alabasini qayd etdi

Buyuk Britaniyaning Gastings shahrida shaxmat bo‘yicha nufuzli turnirlar jamlanmasi davom etyapti. O‘z tarixida yubiley 90-marotaba tashkil etilayotgan ushbu shaxmat festivalining eng nufuzli turniri Hastings Masters’da o‘zbekistonlik yosh grossmeyster Jahongir Vohidov (2502) ham o‘z imkoniyatini sinovdan o‘tkazyapti, deb xabar berdi “Olamsport”.

Kecha, 4-yanvar kuni o‘tkazilgan 7-tur uchrashuvida o‘zbekistonlik shaxmatchi oq donalarda harakat qildi va avstriyalik Yoaxim Uollnerni taslim etdi. Bu g‘alabadan so‘ng Vohidov turnir jadvalida qo‘shimcha ko‘rsatkichlarga ko‘ra 6-o‘ringa ko‘tarilib oldi. Ikkinchi o‘rinni egallab turgan fransiyalik grossmeyster Eduard Romayn hisobida ham 5,5 ochko bor.
Bugun, 5-yanvar kuni Jahongir 8-turda 6,5 ochko bilan yakka peshqadamlik qilayotgan xitoylik Jao Jun (2585) bilan munosabatlariga oydinlik kiritib oladi. O‘zbekiston vakili bugun qora donalarda harakat qiladi.